Részvételi lehetőség kísérleti kurzusunkon
A Norvég Alap támogatásának köszönhetően ingyenes részvételi lehetőség nyílt meg kísérleti kurzusunkon,a következő tartalommal:
nők és férfiak esélyegyenlőségének biztosítása – mit tehet egy önkormányzat?
a vezető, ha nő: női archetípusok-női minták-női szerepek a XXI. sz-ban
média sugallta vágyképek-valós önismereti tényezők
munka-magánélet egyensúlyának megteremtése
sikeres nők/női vezetők (személyiségfejlesztés, kiemelten a női erőforrásokra építve)
stratégiai tervezés a társadalmi tudatosság növelése érdekében
közösségi tervezési eszközök megismertetése
Szám: 19-8/4/2017
Részvételi felhívás az "Önkormányzati képzés norvég-magyar együttműködéssel a nemek közti egyenlőbb esélyekért" című projektben kísérleti képzéssorozaton való részvételre
A Települési Önkormányzatok Országos Szövetsége nagy múltú, 1700 helyi önkormányzatot tömörítő érdekvédelmi szervezet, aminek egyik legfőbb célja az önkormányzati szektor erősítése, fejlesztése.
Az elmúlt 15 évben számos kapacitásépítési projektet hajtottunk végre és megalapítottuk a Polgármester Akadémiát, amelynek számos programját kínáljuk az önkormányzatoknak a mai napig. Programjaink nagy részére nemzetközi együttműködés keretében született és került megvalósításra.
Norvég-magyar együttműködéssel, egy kisebb nyertes pályázatunk (Norvég Alap, COOPER konstrukció) keretében háromszor két napos esélyegyenlőségi önkormányzati vezetési workshopokat szervezünk polgármestereknek Budapesten (az Önkormányzati Információs és Koordinációs Központban/1071 Budapest Damjanich u 44.) a következő célokkal és tematikával:
A workshopoknak kettős célja van:
fejleszteni a vezetői kompetenciákat multiplikációs céllal,
intézkedési, beavatkozási pontok megalkotására felkészíteni a résztvevőket, hogy valamennyi résztvevő projektötlettel, koncepcióval bírjon saját településén a nagyobb nemi egyenlőség, jobb egyensúly a munka és magánélet között, vagy a nők elleni erőszak megelőzése terén
A workshopok tematikája:
vezetői kompetenciák erősítése,
önismereti, kommunikációs, konfliktuskezelési készségek gyakorlása, fejlesztése
meggyőzéstechnikai, tárgyalástechnikai ismeretek bővítése
jobb időgazdálkodás megteremtése annak érdekében, hogy a településvezetők összehangolják az időt, szolgáltatásokat és helyszíneket az állampolgárok igényeivel
településvezetői feladatok a munka-magánélet egyensúlyának megteremtése a nemek közti egyenlőbb teherviselés megteremtése terén
szemlélet alakítása, rendszergondolkodás elősegítése, amelyek támogatják a résztvevőket abban, hogy hatásköreik által, valamint a helyi szereplők együttműködésével konkrét intézkedéseket tegyenek a nők és férfiak közötti esélyegyenlőség érdekében
A workshopok tervezett moduljai:
önismeret - hatékony kommunikáció
tranzakcióanalízis a kommunikációban
siker-kudarc, külső-belső kontroll szerepe a személyiség alakulásában
női/férfi szerepek beazonosítása, - archetipikus szélyiségtipológia segítségével
sztereotípiák, nemi szerepek, szerepkonfliktusok
az önérvényesítés, kongruens viselkedés, erőszakmentes kommunikáció
együttműködő tárgyalás, előremutató vita
gondolkodásunk átkeretezése, szemléletváltás ösztönzése
munka-magánélet egyensúlyának megteremtése a nemek közti egyenlőbb teherviselés megteremtése – mit tehet egy településvezető?
magyar-norvég tapasztalatcsere: ötletek, jó gyakorlatok, tervezési segédletek megvitatása, a koncepcióalkotás közös előkészítése
A szakmai program végterméke, hogy valamennyi résztvevő projektötlettel, koncepcióval bírjon saját településén a nagyobb nemi egyenlőség, jobb egyensúly a munka és magánélet között, vagy a nők elleni erőszak megelőzése terén.
2017. december 5-6.
2018. január 9-10.
2018. február 6-7 (norvég partnerekkel, szakértőkkel közösen vezetett napok, tolmácsolás biztosított)
A kísérleti kurzuson való részvétel 22 fő számára ingyenes, szállást és étkezést is biztosítunk. A kísérleti kurzus résztvevőinek száma: 20 hölgy és 2 férfi önkormányzati vezető.
Miért ajánljuk polgármester uraknak? Mert meggyőződésünk, hogy az egyenlő esélyek biztosítása is csak együtt lehetséges, ha nők és férfiak együtt tevékenykednek a közös célért.
A jelentkezők kötelességet vállalnak a jelentkezésükkel, hogy részt vesznek valamennyi workshopon (3 alkalommal 2 nap, tehát összesen hat nap Budapesten a fenti, tervezett időpontokon) és elkészítik saját helyi projektötlet koncepciójukat.
Kérjük, hogy 2017. november 20-ig küldje meg jelentkezését (név, beosztás, cím, mobiltelefon) a sabjan@toosz.hu e-mail címre, Sabján Katalin projektmenedzser részére.
A jelentkezők számára a részvételt a jelentkezés sorrendjében biztosítjuk.
A projekt rövid összefoglalóját a felhívásunkhoz csatoltuk.
A sikeres együttműködésben bízva,
a TÖOSZ Titkársága
Cím: Önkormányzati képzés norvég-magyar együttműködéssel a nemek közti egyenlőbb esélyekért
Donor partner: Norvég Helyi és Regionális Önkormányzatok Országos Szövetsége (KS)
Összköltségvetés: 30.000 euró
Projekt időtartama: 2017. október 3. – 2018. február 28.
A kezdeményezés átfogó célkitűzései: a norvég és magyar önkormányzatok, vezetőik, szakértőik és dolgozóik együttműködésének erősítése a két ország önkormányzati szövetségeinek, a KS és a TÖOSZ, meglévő partnerségének és kapacitás-építési programjainak folytatásán keresztül.
A bilaterális együttműködés a partnerek tapasztalat, tudás, know-how cseréjét és új stratégiák, tudás és gyakorlatok közös kidolgozását takarja közös rendezvényeken való részvételen keresztül, amelyek ebben az esetben tréning alkalmak lesznek; hiszen három alkalommal két nap időtartamban kerül sor a kísérleti képzésre.
A képzés célja a nők, mint vezetők fejlesztése és segíteni nekik a nemek közti egyenlőség elősegítésében a településükön. Az üzeneteket erőteljesen kommunikáljuk valamennyi helyi vezető felé. A projekt címe “Önkormányzati képzés norvég-magyar együttműködéssel a nemek közti egyenlőbb esélyekért” tükrözi a kétoldalú és a szakmai céljait a projektnek. A módszert online módon fejlesztjük a partnerek szakértőivel, legkésőbb 2017. november végéig.
2017. decemberben, 2018. januárban és februárban kerül sor háromszor az egyenként kétnapos képzési alkalmakra. A KS szakértői egy alkalommal utaznak ide hárman, vagy minden tréning alkalomra ideutazik egy szakértő. A projekt a tudatosság növelésére törekszik a következő területeken: nemek közti egyenlőség, munka és magánélet egyensúlya, nők elleni erőszak megelőzése. Együtt fognak dolgozni és gondolkodni a résztvevők, hogy a tréning végére kialakítsanak egy projektötletet vagy koncepciót a saját településükre vonatkozólag minden résztvevő tekintetében. A projektről a TÖOSZ újságján, a videón, a partnerek honlapjain, közösségi média oldalakon és budapesti workshophoz csatlakozó sajtótájékoztatón keresztül kommunikálunk.